
	Trollmåneden oktober er over og vi fortsetter med samme tema inn november også. Vi skal bli enda bedre kjent med Paja og Pajko og alt de opplever i og rundt trollhula si.
Kåre Kråkes naturoppdrag går sin gang. I Naturoppdraget får barnehagebarn oppleve naturglede i nærmiljøet. Barn og voksne går på tur sammen og utforsker, oppdager, sanser, leker og lager gjennom oppdrag og aktiviteter i nærnaturen. Har Herr Sorbus blitt helt naken og klar for vinteren tro? Har bakken blitt hard av frost enda? Hvordan er det planter og dyr i Herr Sorbus sin biotop? 
Skoggruppeturer med matematikk og realfag med utgangspunkt fra mattemeisen skal vi fortsette med. Mattemesien er en sekk med mye matematiske aktiviteter. Tema for november vil også handle om tall, mengde og måling. Vi leker og øver sammen 
Tema for hjertesamlinger i november vil handle om samspill hvor målet er å gi barna en opplevelse av fellesskap/samarbeid og en forståelse for behovet for normer og regler i samhandling med andre.                                                                              
I språklek skal vi ha rim denne måneden, istedet for stavelser. Rim hjelper barn å bli oppmerksomme på hvordan språket er bygget opp. De utvikler sin fonologiske bevissthet, øker ordforrådet sitt og styrker hukommelsen.
Fra 9. november skal hele gruppa ha vanntilvenning samtidig. Da blir det annenhver mandag. Det kommer mer info.
Nå kan barna låne bøker rett fra Hakkebakkeskogen. Det er viktig at dere foreldre blir med ned når de skal låne da dere må kvittere.
I november skal vi ha med oss en praksiselev fra Lena-Valle videregående skole. Han heter Jonathan og skal være med oss i fire uker framover.
Jeg starter med foreldresamtaler i uke 47 – disse blir på dagtid nede i Hakkebakkeskogen. I uke 48 blir det på kveldstid oppe i barnehagen.

	Viktige datoer i oktober:
5/11: Bok og lunsj på Kjenseth 10.00 – 12.00
Uke 47 og 48: Foreldresamtaler
27/11: Planleggingsdag – barnehagen er stengt



	Formings-aktiviteter:
Fingerhekle
Perle 
Lage trollstav
Julehemmeligheter 
	Språksprell
Rim  
	Hjerte-samling:
samspill 
	Bursdager:
Yvonne fyller 5 år 10. november  - HURRA  

	
	Månedens sang:
Månedssang
Hjertesang 
Trollgubben Lurvelegg og andre trollsanger
	Månedens fortelling:
Trolleliv med Paja og Pajko
Mats og Mille
	Månedens rim og regle:
Ellinga vellinga
	Mattemeis og skoggruppe:
Tall, mengde og måling





FAGOMRÅDER:

	Rammeplan om:
Mangfold og gjensidig respekt:
Barnehagen skal bidra til at alle barn føler seg sett og anerkjent for den de er, og synliggjøre den enkeltes plass og verdi i fellesskapet.
Sosial kompetanse:
I barnehagen skal barna kunne erfare å være betydningsfulle for fellesskapet og å være i positivt samspill med barn og voksne. Barnehagen skal aktivt legge til rette for utvikling av vennskap og sosialt fellesskap.
Livsmestring og helse:
Barnehagen skal bidra til barnas trivsel, livsglede, mestring og følelse av egenverd og forebygge krenkelser og mobbing. 
Lek og læring:
Leken skal være en arena for barnas utvikling og læring, og for sosialt og språklig samhandling. Barna skal få bruke hele kroppen og alle sanser i sine læringsprosesser. 
Omsorg:
Barnehagen skal aktivt legge til rette for omsorgsfulle relasjoner mellom barna og personalet og mellom barna, som grunnlag for trivsel, glede og mestring.
Danning:
Barnehagen skal bidra til at barna kan forstå felles verdier og normer som er viktige for fellesskapet.




	Kommunikasjon, språk og tekst:
Barnehagen skal bidra til at barna leker, improviserer og eksperimenterer med rim, rytme, lyder og ord.
	Kropp, bevegelse, mat og helse:
Barnehagen skal bidra til at barna opplever å vurdere og mestre risikofylt lek gjennom kroppslige utfordringer.
	Kunst, kultur og kreativitet:
Barnehagen skal bidra til at barna bruker ulike teknikker, materialer, verktøy og teknologi til å uttrykke seg estetisk.
	Natur, miljø og teknologi:
Barnehagen skal bidra til at barna får gode opplevelser med friluftsliv året rundt.
	Antall, rom og form:
Barnehagen skal bidra til at barna leker og eksperimenterer med tall, mengde og telling og får erfaring med ulike måter å uttrykke dette på.
	Etikk, religion og filosofi:
Barnehagen skal bidra til at barna får kjennskap til, forstår og reflekterer over grunnleggende normer og verdier.
	Nærmiljø og samfunn:
Barnehagen skal bidra til at barna oppmuntres til å medvirke i egen hverdag og utvikler tillit til deltakelse i samfunnet


	Måneden som har gått:
Oktober har vært litt «trollete» Vi har lest om Paja og Pajko og vi fant jo en helt ekte og ordentlig trollstav. Vi lurer fælt på hvem som kan eie den. Så vi har skrevet og tegnet brev i håp om noen skal komme å hente den. Og den trollstaven var så fin at vi har satt i gang med å lage våre egne trollstaver som skal pyntes og gjøres magiske. 
Herr Sorbus har fått flere besøk fra oss, vi har gitt han en god klem hver gang. Også. Og den siste gangen vi var der i oktober, hadde han ikke igjen noen blader eller rognebær. Vi vet jo at bladene faller av trærne når det blir høst, og vinden tar de med seg. Men Nøtte, som vi har lest om, han tror jo at det finnes bladtyver som stjeler bladene hans 
I Hakkebakkeskogen fortsetter vi å mate fugler og ekorn, og de blir glade hver gang vi finner mat. Det har vært veldig gøy å følge med på ekornene som leker, spiser, krangler og løper rundt i skogen. Og nå har vi også fått besøk av en liten ekornunge.  Nå har nok flere av fuglene reist til syden også, og nye fugler kommer på besøk til oss. Det er viktig at vi sørger for at det alltid er mat til fugler og dyr på foringsplassen vår.
I språklek avslutter vi arbeidet med lyder lyder, og barna har nå blitt gode på å finne den første lyden i et ord, noe som er begynnelsen på det å lydere seg fram når man skal lese hele ordet. Vi har lest om trollungene Paja og Pajko og det de gjør og opplever i Trollhaugen sin. Vi henter også ltt lekeinspirasjon fra dem  I hvilestund har vi lyttet til lydbok om Georgs magiske medisin, nesten hver dag.
Hjertesamlingene har handlet om det å ha hjerte for andre. Vi har satt ord på hva vi kan gjøre for andre, slik at de kan gjøre det samme mot oss. Vi har hatt rosestol hvor vi har sagt gode ord til hverandre. Og vi har lært oss en ny lek som heter «Tampen brenner».  Mats og Mille sine historier har satt ord på ting som vi kan kjenne oss igjen i.
Vi har vært på Kjenseth på høytlesing med lunsj. 
Vi har hatt vanntilvenning i bassenget på skolen.
Oktober ble avsluttet med en skrekkelig morsom halloweenfest. Vi gleder oss til fortsettelsen 











	Månedsplanen legges ut på web – siden vår, ønsker du planen på papir ta kontakt med avdelingen 
Det er viktig for oss at Hakkespetter har tilhørighet til barnehagen selv om vi skal ha base i skogen. Vi går fra barnehagen ca kl. 07.15 hver dag, barna som leveres etter det må komme ned i grillhytta. Vi åpner for at barna på sikt kan gå alene mellom trimsenteret og grillhytta, hvis barnet er komfortabel og dere foreldre gir tillatelse til det. Det kommer samtykkeskjema og instruks dere kan benytte hvis dette er aktuelt for dere og barnet deres. Vi er tilbake i barnehagen ca 16.00. Henting før det må altså også skje i grillhytta. Ved endringer sendes det sms 😊

Bilder: Legges på barnehage-weben. Vi anbefaler å sjekke denne med jevne mellomrom for å følge med på barnehagehverdagen til barnet ditt.

Klær: I tillegg til et sett med skift i sekken kan det være lurt å sende med en pose/bag med et sett som kan henge i grillhytta, der får barna hver sin plass/knagg. Uteklær må som vanlig være tilpasset været, tørre varme barn er glade barn. Spesielt viktig med gode sko/støvler.
Det er VELDIG kaldt på gulvet i grillhytta, også på sommeren. Det er viktig at barna har tøfler/innesko/tjukke sokker å bruke når vi er inne. Det er fint om alle har et par som kan være der hele tiden, HUSK NAVN 😊

Viktig med gode, varme og fornuftige klær. 
NB! MERK KLÆR OG SKO GODT OG TYDELIG MED RIKTIG NAVN

Husk: Gi beskjed til barnehagen når barnet har fri eller er syk innen kl. 10.00. Telefonnummeret til Hakkespettene er 94 16 25 64

Hilsen
Kim og Sølvi
	Dagsrytmen vår:

06.30  Bhg åpner 
07.15  Vi går til Hakkebakkeskogen
07.30  Frokost og frilek
09.15  Samling. 
09.30  Opplegg og aktiviteter
11.00  Lunsj
11.30  Opplegg og aktiviteter
12.30  Hvilestund
14.00  Ettermiddagsmat
14.30  Frilek og opprydding
15.45  Vi går tilbake til barnehagen
17.00  Barnehagen stenger






	Dette kan dere øve på hjemme sammen med barna i september:

	Sosial kompetanse:
· [bookmark: _GoBack]Si hei og hadet til alle
· Snakke pent om og til hverandre
· Høre på hverandre
	Språklig:
· Lese sammen med barna
· Spille brettspill
· Synge månedens sang
· Bruke månedens regle
	Praktisk:
· Pakke sekk
· Holde orden i egne saker og ting
· Rydde etter seg





Månedens sanger:

	Hjertesangen (melodi: Teddybjørnens vise)
Nå har du blitt en hjertevenn og vi er glad for det.
For når du ser en venn som trenger hjelp, så er du med.
Du rekker ut en hånd til den som trenger det fra deg.
Og passer på at ingen er alene eller lei.

For alle vi i barnehagen ønsker oss et sted.
Der stor og liten har det fint og leker godt i fred.
Og selv om du er trist en dag, så blir du glad igjen.
Vi kommer for å trøste deg, du er vår beste venn!
	Månedens sang:
God morgen alle sammen
God morgen far og mor
God morgen lillesøster
God morgen storebror
God morgen trær og blomster
God morgen fugler små
God morgen kjære lyse sol på himlen klar og blå
Hei hå!


	Olle Bolle

Oppe på fjellet der bor det tre troller,
trollefar og trollemor og lille Olle Bolle.
"BØH" sier Trollefar
"BØH, sier Trollemor
Men den lille Olle Bolle sier bare "BØØØØH" (hviskes)

	Trollenes vaskevise
Når klokka i skogen slår tolv, da kommer de renslige troll
med koster og bøtter og spann, og de koster så rent som de kan
Tørke støv, tørke støv,tørke støv, av blomster og knopper og løv
tørke støv, tørke syøv, tørke støv, av blomster og knopper og løv


	Trollmors vuggevise
Når trollmor har lagt sine elleve små troll
Og bundet dem fast i halen
Da synger hun sakte for elleve små troll
De vakreste ord hun kjenner
Aiaiaiaiai boff
Aiaiaiaiai boff
Aiaiaiaiai boff boff
Aiaiaiaiai boff
	HOKUS OG POKUS
Hokus og pokus, hei filiokus,
trollet i esken, sover du?
Nå skal vi trolle, kaffe og bolle.
Hei filiokus, kom fram
TJO HEI!




Månedens rim/regle:
	Ellinga vellinga

Ellinga vellinga vatlandsguten
Slo til kjerringa midt på truten
Det skal du ha ditt stygge troll
Fordi du ikke kan telle til 12
1 2 3 4 5 6 7 8 9 10 11 12

	Regle

Det DU vil
At andre skal gjøre mot DEG
Skal DU
Gjøre mot DEM

